Rakek, 6.4.2013

**ZADEVA:** vloga za donacijo ali denarno pomoč

Spoštovani!

Na OŠ 'Jožeta Krajca' Rakek v tem šolskem letu in začetku prihodnjega poteka projekt Roden, mednarodni projekt povezovanja z vrstniki iz Švedske, v okviru katerega želimo izpeljati tudi obojestransko mednarodno izmenjavo učencev.

V projekt so vključeni učenci 8.a in 8.b razreda naše šole in učenci 8.a razreda osnovne šole Roslagsskolan Roden iz mesta Norrtälje na vzhodu Švedske.

Projekt Roden se je razvil na pobudo Slovensko-švedskega društva, s sedežem v Ljubljani. Naši šoli, ki slovi kot izjemno dejavna, odprta in napredna šola, so predlagali mednarodno sodelovanje z osmošolci zgoraj navedene švedske šole. Predlog je vodstvo šole podprlo, razredničarki in učenci pa so bili nad idejo navdušeni. Na šoli smo oblikovali delovno skupino ter pričeli z dejavnostmi za učence: seznanjanje staršev, medsebojno spoznavanje vrstnikov, predstavitve šol in značilnosti lastne dežele, učenje o partnerski deželi, kulturi in jeziku,... Poleg tega pa poteka tudi finančno, vsebinsko in logistično načrtovanje gostovanja švedskih učencev na naši šoli ter obiska naših učencev na Švedsko ter pridobivanje potrebnih sredstev.

Gostovanje švedskih učencev bo potekalo predvidoma v tednu **3. – 7. 6. 2013.** V tem času želimo švedskim in našim učencem omogočiti druženje in oglede izbranih destinacij: Slovensko Primorje, Postojnska jama, Ljubljana kot glavno mesto in Cerkniško jezero. Naš obisk na Švedsko bo **7.9. – 11.9.2013**.

Denarna sredstva potrebujemo za kritje stroškov gostovanja (po dogovoru, ki sta ga sklenili sodelujoči šoli, stroške avtobusnih prevozov za izlete in vstopnine v državi gostiteljici krije gostiteljska šola) in plačilo letalskih vozovnic z nizkocenovnim prevoznikom Ryanair in transfer iz letališča Skavsta v okolici Stockholma do mesta Norrtälje. Del sredstev izhaja iz šolskega sklada Rakec, delno jih skušamo pridobiti z dejavnostjo učencev (prireditev *Rakek ima talent*, izdelava in prodaja izdelkov na velikonočni tržnici in cvetličnem sejmu, modna revija), za zagotovitev potrebne vsote pa bodo potrebne tudi donacije.

**Prispevek lahko nakažete na TRR: SI56-012136030647262, sklic: 00 292004.**

V prepričanju, da nam boste prišli na proti in nas podprli pri mednarodnem projektu Roden, vas lepo pozdravljamo.

Urška Drobnič, univ. prof. Ravnateljica, mag. Anita Ivančič

razredničarka 8.a

koordinatorka Projekta Roden

Petra Mikše, univ. prof.

razredničarka 8.b